Diari Oficial de la Generalitat Valenciana


Sumari del DOGV 7493, del 26-03-2015 (2015/2493)

Notificacio de la sentència dictada en el procediment de mesures de fills extramatrimonials número 993/2014.
------------------------------------------------------------------------------------------------------------

### Dades del document

Número de DOGV
:   7493

Data del DOGV
:   26-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2493


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificacio de la sentència dictada en el procediment de mesures de fills extramatrimonials número 993/2014. [2015/2493]  
Secretari judicial: Francisco Javier García Navarro.  
Jutjat de Primera Instància número 6 d'Elx.  
Juí família, guarda, custòdia o aliments fill menor no matrimonial no consensuat 993/2014  
Part demandant: Rosa María López Pérez.  
Part demandada: Lahouari Bekradda Hamza.  
Sobre: guarda, custòdia o aliments de fills menors no matrimonials no consensuats.  
En este juí s'ha dictat la sentència de 16 de març de 2015 amb la dispositiva literal següent:  
  
«Dispositiva  
Estimar parcialment la demanda presentada per la procuradora Cristina Bonete Molla, en nom i representació de Rosa María López Pérez, contra Lahouari Bekradda Hamza, de manera que:  
1. S'aproven les mesures definitives següents:  
1.1. L'exercici de la pàtria potestat sobre les menors S. i S. B. L. serà exclusiu de la mare, Rosa María López Pérez. L'exercici exclusiu de la pàtria potestat implica que la mare adoptarà les decisions rellevants que afecten les filles, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no n'hi haja propu amb el mer consentiment del menor; la realització o no d'un acte religiós o social rellevant, així com la manera de de dur-lo a terme, sense que respecte d'això tinga prioritat el progenitor amb qui estigueren les menors en el moment de ser realitzat; el canvi de domicili; i l'autorització per a l'eixida del territori nacional.  
  
1.2. S'atorga a Rosa María López Pérez el règim de convivència amb les seues filles menors.  
1.3. No s'establix cap règim de relacions en favor del progenitor no convivent, Lahouari Bekradda Hamza.  
1.4. Lahouari Bekradda Hamza haurà de satisfer, des de la data de presentació de la demanda (mensualitat 06.2014) i amb caràcter mensual (dotze mensualitats anuals), en concepte de gastos ordinaris d'atenció a les seues filles S. i S., la quantitat de 150 euros per cada una, que haurà d'ingressar en el compte que designe la mare [...], per anticipat i dins dels cinc primers dies de cada mes.   
L'import citat haurà d'actualitzar-se anualment d'acord amb les variacions de l'IPC que publica l'INE o l'organisme que el substituïsca en un futur. L'actualització es produirà de manera automàtica, sense necessitat de requeriment previ, i considerant com a data inicial per a l'actualització el mes i any en què es fixa, i com a data final el mateix mes de l'any en què s'actualitza. Este càlcul és possible amb l'opció ?vol actualitzar una renda?- de la pàgina web de l'INE.   
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, els dos progenitors hauran de satisfer la mitat dels gastos extraordinaris de les seues filles.  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents al de la notificació (arts. 455 i 458 LEC).  
Per a admetre el recurs s'exigix que abans s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 0993 13). També es pot fer la consignació per mitjà de transferència al número de compte 0049 3569 92 4364896040, amb indicació en el caseller d'observacions del número 0706 0000 02 0993 13. Queden eximits de la constitució del depòsit per a recórrer els que tinguen reconegut el dret d'assistència jurídica gratuïta (disposició addicional quinze de la Llei Orgànica 6/1985, d'1 de juliol, del Poder Judicial).  
  
És la meua sentència, que pronuncie, mane i firme».  
  
Es desconeix el domicili o residència actuals de la part demandada. Per això, per mitjà de la diligència d'ordenació del secretari, d'acord amb els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a portar a efecte la diligència de notificació al demandat Lahouari Bekradda Hamza.  
  
Elx, 17 de març de 2015.- El secretari judicial: Francisco Javier García Navarro.